వెంకటగిరి సంస్థానం చరిత్ర సాహిత్యం

వెంకటగిరి సంస్థానం చరిత్ర సాహిత్యం కాళిదాసు పురుషోత్తం వెంకటగిరి సంస్థానం చరిత్ర గురించిన రాసిన పుస్తకం.  2014లో తొలి ముద్రణ, 2018లో రెండో ముద్రణగా వచ్చింది. వెం \కటగిరి సంస్థానం చరిత్ర సాహిత్త్యం పుస్తక రచయిత కాళిదాసు పురుషోత్తం ఉస్మానియా విశ్వవిద్యాలయంలో ప్రొఫెసర్ బిరుదురాజు రామరాజు పర్యవేక్షణలో వెంకటగిరి సంస్థాన సాహిత్యం మీద పిహెచ్.డి డిగ్రీకోసం పరిశోధించి 1971లో డిగ్రీ పొందాడు. తర్వాత తనకు లభించిన అనేక విషయాలు చేర్చి, థీసిస్.ను మార్పులు చేర్పులు చేసి   "వెంకటగిరి సంస్థాన చరిత్ర సాహిత్యం పేరుతో ముద్రించారు. ఈ గ్రంథానికి ప్రొఫెసర్ వకుళాభరణం రామకృష్ణ ముందుమాటలు రాసి పరిచయం చేశారు.   దీన్ని 2018లో ఎమ్మెస్కో ప్రచురణ సంస్ఠ పునర్ముద్రణ చేసి పాఠకులకు అందుబాటులోకి తెచ్చింది. 
వెంకటగిరి సంస్థాన చరిత్ర, సాంఘిక పరిస్థితులు, గోపీనాథుని వెంకయ్యశాస్త్రికి ముందున్న కవులు, వెంకయ్యశాస్త్రి జీవితం సాహిత్యం,  వెంకయ్యశాస్త్రి తరువాతి కవులు,  వెంకటగిరి జమీందారుల సంస్కృత సాహిత్య పోషణ, పదకవితలు అనే భాగాలుగా ఈ గ్రంథం విభజించబడినది.
వెలుగోటివారి మూలాలు, యోద్ధలుగా వెలుగోటివారు తెలుగుదేశంలో సంచరించిన ప్రదేశాలు, వెలుగోడుకోట పాలకులు అయిన తర్వాత వెలుగోటి అనే గృహనామం వచ్చిన సందర్భం, విజయనగర పాలకుల అధికారులుగా వీళ్ళు తెలుగుదేశంలో పాలించిన ప్రాంతాలు, క్రీ.శ 1540 ప్రాంతాలలో నెల్లూరుజిల్లాలో ప్రవేశించి, 1690కి వెంకటగిరిలో స్థిరపడిన చరిత్ర శాసనాలు, రికార్డు ఆధారంగా వివరించడం జరిగింది.   
క్రీ.శ 1700 ల ప్రాంతంనుంచి శాశ్వత శిస్తునిర్ణయం(permanent settelement) వరకు, ఆ తర్వాత 1949లో జమీందారీ రద్దువరకు జరిగినస చరిత్ర, జమీందారీ రైతు ఉద్యమం ఈ విభాగంలో వివరించబడింది.  
ఈ రచయిత తన పరిశోధనలో మెకంజీ కైఫీయ్యతులు, సి.పి.బ్రౌన్ లోకల్ రికార్డ్, సంస్థానంవారి గ్రంథాలయంలో పుస్తకాలు, రాతప్రతులు వగయిరా ఉపయోగించుకున్నాడు.

 మూలాలు 

వర్గం:తెలుగు పుస్తకాలు